Et ægtepar fra Syrien er blevet idømt halvanden år i fængsel for at forsøge at tvinge deres 13-15 årige datter til at gifte sig

Halvandet år bag tremmer og udvisning af Danmark.

Sådan lyder dommen til et syrisk ægtepar, efter de har forsøgt at tvinge deres 13-15 årige datter til en religiøs vielse.

Det oplyser Nordsjællands Politi i en pressemeddelelse på baggrund af en dom fra Retten i Helsingør.

- Jeg er meget tilfreds med, at domsmandsretten var enige med Anklagemyndigheden i, at forældrene under trusler om at slå hende ihjel, har forsøgt at tvinge deres dengang 13-15-årige datter til en religiøs vielse uden borgerlig gyldighed, udtaler senioranklager Bente Schnack i en meddelelsen til pressen.

Ifølge politiet er det en af de første gange, at der faldet dom for forsøg på tvangsægteskab efter straffelovens § 260, stk. 2.

- I Danmark bestemmer kvinder selv, hvem de vil dele deres liv med, og dommen sender et vigtigt signal til andre piger, der måtte befinde sig i en lignende situation – og til potentielle gerningspersoner, siger senioranklager Bente Schack.

Begge de to dømte har anket dommen. De har opholdt sig som flygtninge i Danmark siden 2014.

Ekstra Bladet har forsøgt at få en uddybende kommentar fra seniorankalger Bente Schnack